# Autentimisagent

## Käsiraamat

Autentimisagent on rakendus, mis kutsutakse välja alati, kui kasutaja soovib saada teatavaid õigusi. See on &DBus;i vahendusel aktiveeritav deemon, mis kasutab libpolkitgrant'i, mis omakorda kasutab autentimisteenusteks PAM-i (vajaduse korral saab ühendada küll ka teisi autentimise taustaprogramme).

## Autentimisagendi dialoog

Autentimisdialoogi välimus sõltub PolicyKiti tulemustest ning ka sellest, kas administraatori autentimine on määratletud kui autentimine administraatorina või kui autentimine mõne kasutajana UNIXi grupist wheel või muudest PolicyKiti teegi seadistustest (täpsemalt räägib sellest manuaalilehekülg PolicyKit.conf(5)). Pane tähele, et mõned allpool toodud pildid on võetud süsteemist, kus on kasutusel ThinkFingeri PAM-moodul. Autentimisdialoogis nähtav tekst pärineb PolicyKiti reeglite XML-failist, mis asub kataloogis /usr/share/PolicyKit/policy ja mida autentimisdeemon loeb, kui rakendus soovib saada täiendavaid õigusi. Niisiis, see, mida kasutaja näeb, ei tulene rakendusest, mis välistab sellist tüüpi rünnakud, mille puhul rakendus püüab kasutajat meelitada täiendavaid õigusi andma.

Autentimisdialoog, milles kasutajal palutakse autentida end administraatorina parooli või sõrmejälje abil. Üksikasjadest näeb rakendust, mis toimingut soovib, toimingut ennast ja toimingu pakkujat. Toimingule klõpsates avatakse antud toimingule osutav autentimishaldur ning ka pakkuja puhul näeb linki antud toimingule, mis käivitatakse, kui klõpsata lingile Pakkuja:

Autentimisdialoog, mis palub administraatori parooli või sõrmejälge ning näitab kirjeldust

Autentimisdialoog, milles kasutajal palutakse end autentida administraatorina ning PolicyKit on seadistatud kasutama selleks administraatori parooli:

Autentimisdialoog administraatori õiguste saamiseks

Autentimisdialoog, milles kasutajal palutakse end autentida administraatorina ning PolicyKit on seadistatud kasutama selleks gruppi:

Autentimisdialoog administraatorigrupi kasutaja õiguste saamiseks

Sama autentimisdialoog rippmenüüga, kus saab valida vajaliku kasutaja:

Sama autentimisdialoog rippmenüüga, kus saab valida vajaliku kasutaja

Autentimisdialoog toimingule, millele saab õigused võtta piiramatuks ajaks:

Autentimisdialoog toimingule, millele saab õigused võtta piiramatuks ajaks

Autentimisdialoog toimingule, millele saab õigused võtta ainult töölauaseansi ajaks:

Autentimisdialoog toimingule, millele saab õigused võtta ainult töölauaseansi ajaks