# Autentimishaldur

## Käsiraamat

Autentimishaldur on rakendus, mille abil süsteemiadministraatorid saavad hõlpsasti muuta mis tahes toimingu vaikimisi käitumist. Käesolev lehekülg ei ole mõeldud selgitama, kuidas luua uusi toiminguid või määratleda uusi reegleid (.policy-failid).

Autentimishalduri dialoog jaguneb kaheks: vasakul on kirjas kõik toimingud, mida PolicyKit teab ja mille seas saab vajalikku otsida ülal asuvat otsinguriba kasutades, ning paremal on kirjas valitud toimingu õigused. Pilt näitabki autentimishalduri peaakent:

Peaaken valitud toiminguga

Toimingu valimisel näeb selle üksikasju paremal. Toimingul võib olla ikoon, kirjeldus ja pakkuja nimi. Edasi tulevad sektsioonid Kaudne autentimine ja Otsene autentimine.

Kaudne autentimine tähendab autentimist, mis tagatakse kasutajale automaatselt, kui ta vastab teatud kriteeriumile, näiteks töötab kohalikus konsoolis. Sellist autentimist loetakse .policy-failist, kus on kirjas antud rakenduse ja antud toimingu kohta käivad vaikeseadistused. Korrektsed väärtused on järgmised:

- no

- auth_self_one_shot

- auth_self

- auth_self_keep_session

- auth_self_keep_always

- auth_admin_one_shot

- auth_admin

- auth_admin_keep_session

- auth_admin_keep_always

- yes

Vaikeväärtust saab muuta lihtsalt vajalikku rippmenüüst valides, kusjuures see, mis ei ole rasvases kirjas, on vaikeväärtus. Kui soovid väärtust muuta, vali see ja klõpsa nupule Muuda. Klõps nupule Vaikeväärtused lähtestab kõik sektsiooni Kaudne autentimine muutused taas algseisu. Pane tähele, et nii Muuda kui ka Vaikeväärtused nõuavad toimingut org.freedesktop.policykit.modify-defaults, mis võib ka soovida saada parooli.

Otsene autentimine tähendab autentimist, mis saadakse autentimisprotsessis või antakse spetsiaalselt valitud toimingule. Vaikimisi näidatakse ainult aktiivse kasutaja otseseid autentimisi. Kui soovid näha ka teiste omi, tuleb märkida kastike Kõigi kasutajate lubade näitamine. Pane tähele, et see nõuab PolicyKiti toimingut org.freedesktop.policykit.modify-defaults, mis võib vajada parooli. Blokitud lubasid tähistab märk STOPP.

Nupuga Tühista saab tühistada otsese loa. Pane tähele, et see nõuab PolicyKiti toimingut org.freedesktop.policykit.revoke, mis võib vajada parooli.

Kui soovid spetsiaalselt anda konkreetsele kasutajale loa antud toimingut ette võtta või selle talle spetsiaalselt keelata, klõpsa vastavalt nuppudele Luiba või Bloki. Järgmine pilt näitab vastavat dialoogi:

Otsese loa andmise/blokeerimise dialoog

Otsese loa andmiseks/blokeerimiseks tuleb valida kasutaja, kellele soovid seda rakendada. Samuti võib valida piirangud, millega kitsendatakse autentimist vaid teatud tingimustega.

Arvesta, et otsene blokeerimine ja autentimine võivad takistada sul antud toimingut sooritamast, nii et kontrolli hoolikalt, enne kui otsuse langetad.

Pane tähele, et see nõuab PolicyKiti toimingut org.freedesktop.policykit.grant, mis võib vajada parooli.