# &kbounce;'i käsiraamat

Tomasz
Boczkowski

    tboczkowski@onet.pl

Eugene
Trounev
Korrektor

    eugene.trounev@gmail.com

Marek
Laane

    bald@smail.ee

Tõlge eesti keelde
2002
&Aaron.J.Seigo;
2007
Tomasz Boczkowski
&FDLNotice;
2007-10-13
&kappversion;

See käsiraamat kirjeldab mängu &kbounce; versiooni &kappversion;.

KDE
kdegames
mäng
arkaadmäng
mõistatus
pallid
jezzball
KBounce

## Sissejuhatus

### Mängu tüüp:

mõistatus, arkaadmäng

### Mängijate arv:

Üks

&kbounce; on ühele mängijale mõeldud arkaadmäng, mis nõuab ka veidi nuputamist.

Seda mängitakse seintega ümbritsetud mänguväljal, kus seinte vastu põrkudes liigub kaks või rohkem palli. Mängija võib rajada uusi seinu, mis piirab aktiivse mänguvälja suurust.

Mängu eesmärk on täita vähemalt 75&percnt; väljast ja suunduda järgmisele tasemele.

## Kuidas mängida

Mängija ongi õigupoolest ristkülikuline mänguväli, mida ümbritsevad seinad. Väljal liigub seinte vastu põrgates kaks või rohkem kuuli. Mängu eesmärk on piirata pallide liikumisruumi.

Aktiivse mänguvälja suurus kahaneb sedamööda, kuidas mängija loob uusi seinu, mis sulgevad ala pallidele liikumiseks. Taseme läbitegemiseks peab mängija kahandama aktiivse mänguvälja suurust lubatud aja jooksul vähemalt 75&percnt;.

Uut seina saab luua &HVNga; mänguvälja aktiivsel osal klõpsates. Klõpsamiskohast hakkab sein kasvama kahes vastassuunas. Korraga saab ekraanil kasvada ainult üks sein kummaski suunas.

Kui hiir asub aktiivsel väljal, on kursor näha kahe vastassuunas osutava noolena kas rõhtsalt või püstiselt. Nooled osutavad suunda, kuhu sein hakkab tekkima, kui klõpsata &HVNga;. Suunda saab muuta &HPNga; klõpsates.

Uuel seinal on kaks pead, mis roomavad klõpsamiskohast kahes vastandlikus suunas. Sein on valmis alles siis, kui pea kohtab olemasolevat seina. Kui pall tabab kasvavat seina enne seda, kui pea on jõudnud olemasoleva seinani, kaob tekkiv sein täielikult ning mängija kaotab ühe elu. Kui pall tabab pead seina kasvamise suunast, peatub seina tekkimine ning see muutub püsivaks, ilma et mängija elu kaotaks. Kui pall tabab pead muust suunast, põrkab ta tagasi ning sein jätkab kasvamist.

## Mängureeglid, strateegia ja nõuanded

### Mängureeglid

Mäng algab tasemel 1, kus väljal liigub kaks palli. Mängijal on kaks elu ja 90 sekundit taseme edukaks läbimiseks.

Igal n-ndal tasemel on n + 1 palli. Mängijal on n + 1 elu ning 3+ * ( n + 2 ) sekundit taseme läbimiseks.

Kui pall põrkab kokku kasvava seinaga, kaotab mängija elu. Erandiks on juhtum, kus pall põrkab kokku seina peaga, mille puhul elu ei kaotata.

Igal tasemel on eesmärgiks täita vähemalt 75&percnt; väljast seinaga.

Kõigi elude kaotamisel ja aja ületamisel mäng lõpeb.

Taseme läbimisel saab mängija 15 punkti iga allesjäänud elu eest ning boonust vastavalt pallide arvule ja klotside arvule, mis ületavad nõutavat 75&percnt;-list täidetust. Samuti suundub mängija järgmisele tasemele.

### Strateegia ja nõuanded

- Enamik mängijaid arvab, et mäng muutub üsna keeruliseks alles kolmandal või neljandal tasemel, kus väljal on juba märksa rohkem palle.

- &kbounce;'i eduka läbimängimise saladus on koridoride loomine. Koridori rajamiseks hakka looma kaht seina suhteliselt olemasoleva seina lähedal ning püüa see ajastada nii, et kui ka üks sein saab tabamuse ja kaob, siis teine saab lõpuni kasvada ning nii püsivaks muutuda.

  Koridori loomine
  Koridori loomine

  Sel moel tekib kitsas, vaid mõne ruudu laiune koridor, mida kolmest küljest ümbritseb sein. Oota, kuni mõni pall koridori avatud otsast sisse astub ning sulge siis koridor uue seinaga. Kuigi on usutav, et koridori loomine läheb sulle elu maksma, võid nii hea õnne korral ka mitu palli ühteainsasse kitsasse koridori kinni saada.

  Pallide vangistamine koridoris
  Pallide vangistamine koridoris

- Viimane nõuanne — ära kiirusta! Aega on päris palju, nagu näitab ka väli Aeg akna allservas. Kiirustamine võib vaid häda kaasa tuua!

## Liidese tutvustus

### Tööriistariba

Tööriistariba

Tööriistaribal asuvad mõned kõige sagedamini kasutatavate funktsioonidega nupud.

#### Tööriistariba nupud

Nupp | Nimi | Menüüvaste | Toiming
--- | --- | --- | ---
Uue mängu nupp | Uus | Mäng Uus | Alustab uut mängu. Kui parajasti mängi käib, puhastab välja ja käivitab mängu tasemel 1.
Pausinupp | Paus | Mäng Paus | Peatab või taasalustab mängu.

### Menüüelemendid

#### Menüü Mäng

Menüü Mäng

&Ctrl;N Mäng Uus

  Alustab uut mängu.

&Ctrl;End Mäng Lõpeta mäng

  Lõpetab käesoleva mängu.

P Mäng Paus

  Peatab või taasalustab mängu.

&Ctrl;H Mäng Näita rekordeid

  Avab edetabelit näitava dialoogi.

&Ctrl;Q Mäng Välju

  Lõpetab &kbounce;'i töö ja väljub. Kui mäng parajasti käib, loetakse see kaotatuks.

#### Menüü Seadistused

Menüü Seadistused

Seadistused Tööriistariba näitamine

  Näitab/peidab &kbounce;'i tööriistariba.

Seadistused Olekuriba näitamine

  Näitab/peidab &kbounce;'i olekuriba.

Seadistused Helide esitamine

  Märkimisel mängitakse &kbounce;'i helisid.

Seadistused Kiirklahvide seadistamine...

  Avab &kde; tavapärase kiirklahvide seadistamise dialoogi, kus saab muuta &kbounce;'is kasutatavaid kiirklahve.

Seadistused Tööriistaribade seadistamine...

  Avab &kde; tavapärase tööriistaribade seadistamise dialoogi, kus saab muuta &kbounce;'i tööriistariba elemente.

Seadistused &kbounce;'i seadistamine...

  Avab mängu seadistustedialoogi, kus saab valida teema.

#### Menüü Abi

Menüü Abi
&help.menu.documentation;

## Korduma kippuvad küsimused

Ma soovin muuta mängu välimust. On see võimalik?

Jah. &kbounce;'i teema muutmiseks kasuta menüükäsku Seadistused&kbounce;'i seadistamine...

Tegin vea. Kas selle saab tagasi võtta?

&kbounce; ei võimalda tagasivõtmist.

Kas mängida saab ka klaviatuuri abil?

Ei, &kbounce;'i ei saa klaviatuuri abil mängida.

Ma pean mängust väljuma, aga mäng ei ole veel läbi. Kas ma saan oma seisu salvestada?

&kbounce; ei võimalda veel salvestamist.

## Mängu seadistamine

&kbounce;'i seadistustedialoog võimaldab valida &kbounce;'i visuaalse teema.

Uue teema valimiseks vali lihtsalt selle nimi loendist.

### Märkus:

Parema ülevaate huvides näidatakse kohe pärast teema valimist selle eelvaatlust loendist paremal.

Kui oled valitud teemaga rahul, klõpsa kas nupule Rakenda või OK, mis asuvad dialoogi allosas.

Kui teema sind aga ei rahulda, siis klõpsa muudatustest loobumiseks nupule Loobu.

## Autorid ja litsents

&kbounce;

- Stefan Schimanski schimmi@kde.org - algne autor

- Sandro Sigala ssigala@globalnet.it - edetabel

- Benjamin Meyer ben+kbounce@meyerhome.net - kaastöö

- Dmitry Suzdalev dimsuz@gmail.com

- Tomasz Boczkowski tboczkowski@onet.pl - portimine KDE4 ja KGameCanvas peale

Dokumentatsiooni autoriõigus 2002: &Aaron.J.Seigo; &Aaron.J.Seigo.mail;

Dokumentatsiooni autoriõigus 2007: Tomasz Boczkowski tboczkowski@onet.pl

See käsiraamat on pühendatud Dennis E. Powellile.

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&install.intro.documentation;

&install.compile.documentation;

&documentation.index;