# &kjumpingcube; käsiraamat

Matthias
Kiefer

    &Matthias.Kiefer.mail;

Eugene
Trounev

    eugene.trounev@gmail.com

Marek
Laane

    bald@smail.ee

Tõlge eesti keelde
1999
2000
&Matthias.Kiefer;
&FDLNotice;
2007-11-16
&kappversion;

See käsiraamat kirjeldab mängu &kjumpingcube; versiooni &kappversion;.

KDE
kdegames
mäng
Kjumpingcube
strateegia
täring
täringumäng
täringumäng
kaks mängijat
kuubik
hüppamine
hüppav kuubik

## Sissejuhatus

### Mängu tüüp:

strateegia, täringumäng

### Mängijate arv:

Kaks

&kjumpingcube; on lihtne taktikamäng, mida saab mängida arvuti või sõbraga. Mänguala koosneb punkte sisaldavatest ruudukestest. Mängu alustamisel on igal ruudul ainult üks punkt ja omanik puudub. Mängijad sooritavad käike klõpsuga vabale ruudule või mõnele oma ruudule, millega suurendatakse ruudu väärtust ühe punkti võrra. Kui ruudu väärtus saavutab maksimumi, kantakse liigsed punktid üle naaberruutudele, kuulutades nad sel viisil enda omaks. Võitja on mängija, kellele kuuluvad lõpuks kõik ruudud.

## Kuidas mängida

### Eesmärk:

hõivata kõik mänguvälja ruudud.

&kjumpingcube; alustab kohe mängimisrežiimis, nii et peale võib hakata aega pikemalt viitmata.

Käigu sooritamiseks tuleb klõpsata vabal või juba endale kuuluval ruudul. Vabal ruudul klõpsates muutub ruut sinu omaks ning selle värv muutub vastavalt. Igal ruudule klõpsamisel suureneb selle väärtus ühe punkti võrra. Kui väärtus jõuab maksimumini, jagatakse selle punktid ruudu vahetute naabrite vahel (punktid hüppavad neile üle). Kui naaberruut kuulus vastasele, võetakse see üle koos selle punktidega ning ruut muudab värvi.

### Näide:

Kui tsentriruudul on juba viis punkti, läheb neli punkti üle ruudu naabritele, nii et ruudule jääb alles ainult üks punkt. Sel juhul on võimalik ka ahelreaktsiooni teke, kui mõnel naaberruudul on punkte juba nii palju, et sinu lisandus sunnib selle oma punkte jagama.

### Märkus:

Päris suured mänguvälja alad võivad kiiresti muuta omanikku.

Võitja on see, kes omastab kõik ruudud.

## Mängureeglid, strateegia ja nõuanded

### Reeglid

1. Käik tähendab klõpsamist ruudule, mis ei kuulu sinu vastasele.

2. Käik suurendab ruudu punktide arvu ühe võrra.

3. Mängu alguses on igal ruudul üks punkt ning ruudud on neutraalset värvi ja omanikuta.

4. Mõlemal mängijal on oma värv, mis tähistab nende ruute.

5. Omanikuta ruudule klõpsates saab klõpsaja selle omanikuks ning ruudu värv muutub vastavalt. Samal ajal suureneb ruudu punktide arv ühe võrra.

6. Kui ruudul on rohkem punkte kui tema naaberruutudel, hüppavad punktid üle naaberruutudele ning omastavad need.

7. Ühes sellega muutuvad kõik naaberruudud käigu teinud mängija omaks, nagu ka nende ruutude senised punktid, sõltumata sellest, kas ruudud olid varem neutraalsed või kuulusid vastasmängijale.

8. Naaberruudud on ruudud ülal, all, vasakul ja paremal, aga mitte ruudud, mis puutuvad kokku nurkapidi. Nurgaruutudel on ainult kaks naabrit, servaruutudel kolm ja tsentriruutudel neli.

9. Kui käigu tulemusel saavutab naaberruut maksimumpunktid, liigub käik automaatselt edasi naabri naabritele ja nii edasi. Sel moel võivad üheainsa käiguga omanikku vahetada paljud ruudud.

10. Võitja on see, kes omastab kõik ruudud.

11. Värvi, arvuimängija, raskusastme ja mängulaua suuruse saab valida menüükäsuga Seadistused&kjumpingcube;'i seadistamine...

### Strateegia ja nõuanded

- Proovi vältida ruudu punktide suurendamist, kui vastasel on naaberväli, mis saavutab oma maksimumi sinu ruudust varem.

- Püüa kõigepealt hõivata nurgaruudud ja seejärel servaruudud. Nende puhul on maksimumi saavutamiseks vaja vähem käike.

- Püüa eriti avakäikude ajal mängida vastasest võimalikult kaugel. Jäta enda ja tema vahele ruut või paar või omanda tema omaga diagonaalselt paiknev ruut.

- Hoia silm peal ruuduahelatel, mis on kohe maksimumi jõudmas. Kui need on sinu ruudud, tuleb sul neid kaitsta ahelreaktsiooni eest. Kui need on vastase omad, võivad nad langeda sinu algatatud ahelreaktsiooni ohvriks, kui sa jõuad territooriumi laiendamisega neile piisavalt lähedale.

## Liidese tutvustus

### Menüü Mäng

&Ctrl;N Mäng Uus

  Alustab uut mängu.

&Ctrl;O Mäng Ava...

  Avab varem salvestatud mängu.

&Ctrl;S Mäng Salvesta

  Salvestab käesoleva mängu.

Mäng Salvesta kui...

  Salvestab käesoleva mängu teise nime all.

&Esc; Mäng Peata

  Peatab arvutist vastase järgmise käigu mõtlemisprotsessi. Arvutist vastane on seejärel sunnitud sooritama parima käigu, mida ta oli suutnud välja mõelda enne seda, kui tema mõtiskelu katkestasid.

&Ctrl;Q Mäng Välju

  Lõpetab &kjumpingcube;'i töö.

### Menüü Liikumine

&Ctrl;Z Liikumine Võta tagasi

  Tühistab viimase käigu. Tagasi võtta saab ainult kõige viimase käigu.

H Liikumine Vihje

  Näitab, milline võiks olla parim järgmine käik.

### Menüü Seadistused

Seadistused Tööriistariba näitamine

  Lülitab tööriistariba näitamise sisse ja välja.

Seadistused Olekuriba näitamine

  Lülitab olekuriba näitamise sisse ja välja.

Seadistused Kiirklahvide seadistamine...

  Avab dialoogi, kus saab seadistada &kjumpingcube;'i kiirklahve.

Seadistused Tööriistaribade seadistamine...

  Avab dialoogi, kus saab seadistada &kjumpingcube;'i tööriistaribasid.

Seadistused&kjumpingcube;'i seadistamine...

  Avab mängu seadistustedialoogi. Täpsemalt kõneleb sellest osa Mängu seadistamine.

### Menüü Abi

&help.menu.documentation;

### &kjumpingcube;'i tööriistariba

Uus

  Alustab uut mängu

Salvesta

  Salvestab käesoleva mängu.

Peata

  Peatab arvutist vastase järgmise käigu mõtlemisprotsessi. Arvutist vastane on seejärel sunnitud sooritama parima käigu, mida ta oli suutnud välja mõelda enne seda, kui tema mõtiskelu katkestasid.

Vihje

  Näitab, milline võiks olla parim järgmine käik.

Võta tagasi

  Tühistab viimase sooritatud käigu.

## Korduma kippuvad küsimused

Ma soovin muuta mängu välimust. On see võimalik?

Praegu saab muuta ainult mängija värve, aga mitte mängu teemat. Mängija värvi muutmiseks kasuta seadistustedialoogi.

Kas mängida saab ka klaviatuuri abil?

Ei, &kjumpingcube;'i ei saa klaviatuuri abil mängida.

Kus näeb edetabelit?

&kjumpingcube; sellist võimalust ei paku.

## Mängu seadistamine

Seadistustedialoog.

Seadistustedialoogi saab avada menüükäsuga Seadistused&kjumpingcube;'i seadistamine...

Arvuti võimed

  Võimaldab liuguriga valida oskuste taseme. See määrab, kui nutikas on sinu arvutist vastane.

  Valikuteks on Algaja, Keskmine ja Ekspert.

Mängulaua suurus

  Võimaldab valida mänguvälja suuruse.

  Liuguriga saab valida meelepärase väärtuse suuruste 5x5 ja 10x10 ruudu vahel.

Arvuti mängib

  Määrab arvuti olema Mängija 1, Mängija 2 või ka mõlemad. Tavaliselt on huvitavam määrata arvuti mängima üht osapoolt ning endale võtta tema vastase roll. Esimesena käib alati mängija 1.

Mängijate värv

  Võimalus valida mõlema mängija ja neutraalsete ruutude värv

## Autorid ja litsents

&kjumpingcube;'i autoriõigus 1998,1999: &Matthias.Kiefer; &Matthias.Kiefer.mail;

&kjumpingcube; sai inspiratsiooni mängust, mis oli mõeldud Commodore 64 ja teistegi varaste koduarvutite jaoks. Kahjuks ei ole originaali autori nimi teada.

2007. aastal asus &kjumpingcube;'i hooldajaks &kde; 4 raames Ian Wadham ning Eugene Trounev kujundas esimese SVG teema.

Dokumentatsiooni autoriõigus 1999: &Matthias.Kiefer; &Matthias.Kiefer.mail;

Dokumentatsiooni uuendas &kde; 2 ja 3 tarbeks: &Lauri.Watts; &Lauri.Watts.mail;

Tõlge eesti keelde: Marek Laane bald@smail.ee

&underFDL; &underGPL;

## Paigaldamine

&install.intro.documentation;

### Kompileerimine ja paigaldamine

&install.compile.documentation;

&documentation.index;